ΓΡΑΠΤΗ ΕΡΩΤΗΣΗ P-1681/02

υποβολή: Bart Staes (Verts/ALE) προς την Επιτροπή

(6 Ιουνίου 2002)

Θέμα: Έγγραφα εισόδου για Κοσοβάρους

Πάρα πολλοί Κοσοβάροι που έχουν λάβει νόμιμη άδεια παραμονής στο Βέλγιο έχουν να αντιμετωπίσουν τεράστια προβλήματα για να παραλάβουν από το Κοσσυφοπέδιο, τη χώρα καταγωγής τους, τα απαιτούμενα έγγραφα εισόδου σε άλλη χώρα, στο πλαίσιο της νομοθεσίας για τη διοικητική τακτοποίηση προσώπων χωρίς τα απαιτούμενα έγγραφα. Οι Κοσοβάροι έχουν, θεωρητικά, δύο δυνατότητες για να εφοδιασθούν με τη σχετική άδεια εισόδου: είτε μπορούν να απευθυνθούν στη διοικητική μονάδα της UNMIK στο Κοσσυφοπέδιο είτε στην Πρεσβεία της Μικρής Γιουγκοσλαβίας στο Βέλγιο. Στην πράξη όμως, οι Κοσοβάροι αντιμετωπίζουν, σε αμφότερες τις περιπτώσεις, ανυπέρβλητα προβλήματα. Εάν στραφούν προς την UNMIK αντιμετωπίζουν χρονοβόρο και πολύπλοκη διοικητική διαδικασία, ενώ παράλληλα η UNMIK φαίνεται να εξυπηρετεί τις περισσότερες φορές επείγουσες περιπτώσεις (θανάτους κλπ ). Η δεύτερη δυνατότητα δεν έχει ουσιαστικά νομική βάση, λαμβάνονταςπόψη το σημερινό διεθνές καθεστώς του Κοσσυφοπεδίου και ότι οι προσφάτως εκλεγείσες θεσμικές αρχές του Κοσσυφοπεδίου δεν έχουν την παραμικρή διοικητική σχέση με το Βελιγράδι. Η Πρεσβεία της Μικρής Γιουγκοσλαβίας στις Βρυξέλλες επωφελείται από την κατάσταση καιποχρεώνει τους Κοσοβάρους σε τεράστια έξοδα εάν θέλουν να αποκτήσουνπογεγραμμένη τη σχετική δήλωση των σερβικών αρχών. Μου έχουν αναφερθεί ποσά ύψους 1000 έως 1500 ευρώ. Για αυτό το λόγο θέτω τα εξής ερωτήματα:

Γνωρίζει η Επιτροπή τα προαναφερθέντα προβλήματα και την αναφερθείσα κατάσταση και είναι διατεθειμένη να μεσολαβήσει τόσο στην διοικητική μονάδα UNMIK στο Κοσσυφοπέδιο όσο και στις βελγικές ομοσπονδιακές αρχές προκειμένου να εξασφαλίσουν για αυτούς τους Κοσοβάρους το δικαίωμα της ελεύθερης κυκλοφορίας·

Είναι διατεθειμένη η Επιτροπή να διαμαρτυρηθεί έντονα στη Σερβική Κυβέρνηση του Βελιγραδίου για τη συμπεριφορά της πρεσβείας της στο Βέλγιο όσον αφορά το εν λόγω θέμα·

Μπορεί η Επιτροπή, εν αναμονή μιας οριστικής ρύθμισης, να ζητήσει προσωρινή μεταβατική ρύθμιση από τις εμπλεκόμενες αρχές·

Απάντηση του κ. Patten εξ ονόματος της Επιτροπής

(5 Ιουλίου 2002)

Η Αποστολή των Ηνωμένων Εθνών για την Προσωρινή Διοίκηση στο Κοσσυφοπέδιο (UNMIK) μπορεί μόνο να εκδίδει ταξιδιωτικά έγγραφα για άτομα που έχουν τη συνήθη διαμονή στο Κοσσυφοπέδιο.

Για την απόκτηση ταξιδιωτικού εγγράφου από την UNMIK, ο αιτών, που πρέπει να είναι εγγεγραμμένος στο Κοσσυφοπέδιο (π.χ. να είναι κάτοχος ταυτότητας της UNMIK), πρέπει ναποβάλει αίτηση για το εν λόγω ταξιδιωτικό έγγραφο. Η σχετική διαδικασία είναι γρήγορη και αποτελεσματική. Η αίτηση αποστέλλεται και το έγγραφο εκδίδεται από τον δήμο διαμονής ενώ η διαδικασία διαρκεί συνήθως τρεις εβδομάδες περίπου.

Όσον αφορά την είσοδο στο Κοσσυφοπέδιο, η UNMIK, σε συνεργασία με τη Διεθνή Δύναμη Ασφαλείας στο Κοσσυφοπέδιο (KFOR), ακολουθεί μια πολιτική αυστηρού ελέγχου σύμφωνα με την εντολή που έχει λάβει βάσει της απόφασης 1244 του Συμβουλίου Ασφαλείας των Ηνωμένων Εθνών (UNSCR) και λόγω της προσοχής που απαιτείται όσον αφορά την ασφάλεια στην ευρύτερη περιοχή. Είναι σημαντικό να σημειωθεί ότι δεν απαιτείταιποχρέωση θεώρησης για την είσοδο στο Κοσσυφοπέδιο.

Οι πρόσφυγες με νόμιμη διαμονή σε οιοδήποτε άλλο έδαφος, παραδείγματος χάρη στο Βέλγιο, δεν έχουν τη συνήθη διαμονή τους στο Κοσσυφοπέδιο. Το καθεστώς τους διέπεται από την αντίστοιχη εθνική νομοθεσία και τις ρυθμίσεις της χώρας διαμονής, παραδείγματος χάρη, τα προσωρινά έγγραφα που έχει εκδώσει το κράτος αυτό.

Για τα άτομα που κατάγονται από την Ομοσπονδιακή Δημοκρατία της Γιουγκοσλαβίας (FRY) τα οποία όμως δεν έχουν τη συνήθη διαμονή τους στο Κοσσυφοπέδιο, και των οποίων το κράτος διαμονής δεν εκδίδει προσωρινό διεθνώς αποδεκτό έγγραφο, ο μόνος τρόπος να αποκτήσουν έγγραφο ταυτότητας είναι μέσω της διοίκησης της FRY. Η απόφαση 1244 του Συμβουλίου Ασφαλείας των Ηνωμένων Εθνών επιβεβαιώνει την κυριαρχία και την εδαφική ακεραιότητα της FRY. Τα αποδεικτικά ταυτότητας της FRY μπορούν να λαμβάνονται μέσω του δικτύου των πρεσβειών της FRY στο εξωτερικό ή — πράγμα που αποτελεί βελτίωση σε σχέση με τις προηγούμενες διαδικασίες — στο γιουγκοσλαβικό γραφείο συνδέσμου στην Πρίστινα.

Η Επιτροπή δεν γνωρίζει τίποτα σχετικά με παρατυπίες που συνδέονται με την έκδοση διαβατηρίων από τις διπλωματικές αντιπροσωπείες της FRY αλλά θα αναφέρει τις ανησυχίες του Αξιότιμου Μέλους του Κοινοβουλίου στην πρεσβεία της FRY στο Βέλγιο.